Diari Oficial de la Generalitat Valenciana


Sumari del DOGV 4692, del 16-02-2004 (2004/1190)

Notificació a Helena Torres Ambite amb número d'expedient 2003/68/68.
---------------------------------------------------------------------

### Dades del document

Número de DOGV
:   4692

Data del DOGV
:   16-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1190


Organisme emissor
:   Conselleria d'Infraestructures i Transport

Tipus de document
:   Anunci

Notificació a Helena Torres Ambite amb número d'expedient 2003/68/68. [2004/X1190]
  
Atés que no s'ha pogut notificar, a Helena Torres Ambite, en el domicili conegut per esta administració, la resolució del cap del Servici de Gestió de Ports, de 20 d'octubre de 2003, del recurs interposat contra les liquidacions de tarifa portuària G-5, sobre embarcacions esportives i de recreació, i d'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació a la interessada.
  
?Vist el recurs de reposició núm. 2003/68/68, formulat per Helena Torres Ambite contra la liquidació núm. 8755716865850, corresponent al primer semestre de 2003, realitzada a esta pel concepte de tarifa G-5 sobre embarcacions esportives i de recreació de l'embarcació denominada ?Laura VII?, de base en les instal·lacions portuàries de Marina Dénia, s'adopta la present resolució, que es basa en els següents
  
Antecedents de fet
  
Primer. Amb data 18 de juny de 2003 té entrada en esta administració l'escrit de recurs formulat per Helena Torres Ambite, que fonamenta la seua pretensió en la manifestació que no és titular de l'embarcació que ha donat lloc a la liquidació.
  
Segon. Requerit el concessionari del domini públic portuari Marina Dénia a l'efecte, informa que ?la recurrent s'ha fet càrrec de totes les despeses que ha generat esta embarcació durant tota l'estada a l'amarrament que va ser de la seua propietat?.
  
A estos fets són d'aplicació els següents:
  
Fonaments de dret
  
I. Quant a la competència per a dictar la present resolució:
  
L'article 1 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana.
  
El Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana i el Consell Assessor de Ports i Activitats Nàutiques de la Comunitat Valenciana.
  
El Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
II. Quant al fons de l'assumpte:
  
Resulta d'aplicació la Llei 1/1999, de 31 de març, de la Generalitat Valenciana, de Tarifes Portuàries, l'article 31 de la qual establix el següent: ?U. Són subjectes passius, en qualitat de contribuents i amb caràcter solidari, el titular de l'embarcació i el del dret d'ús preferent de l'amarrament. Dos. Són responsables subsidiaris del pagament de la tarifa el capità de l'embarcació o el seu patró habitual?.
  
Atés l'anterior, la liquidació s'ha realitzat amb plena subjecció a la norma, per la qual cosa no cal atendre la pretensió de la recurrent.
  
A la vista dels antecedents de fet i fonaments jurídics anteriors, el cap del Servici de Gestió de Ports resol:
  
Desestimar el recurs de reposició núm. 2003/68/68, formulat per Helena Torres Ambite contra la liquidació núm. 1190232318191, corresponent al primer semestre de 2003, realitzada a esta pel concepte de tarifa G-5 sobre embarcacions esportives i de recreació de l'embarcació denominada ?Laura VII?, de base en les instal·lacions portuàries de Marina Dénia i, en conseqüència, mantindre-la per ajustar-se plenament a dret.
  
Esta resolució no esgota la via administrativa i en contra es pot interposar un recurs d'alçada davant el conseller d'Economia, Hisenda i Ocupació en el termini de quinze dies, comptadors des de l'endemà de la data de notificació de la present, sense perjuí de la utilització de qualsevol altre recurs que estime oportú.